O snježane ruke bile
O snježane ruke bile,
   slatke uze me ljubljene,
   drago ti ste obgrlile
   i razbludno željna mene!

Tko da ikad odreče se
   od sužanstva mila ovako!
   Tko da odriješit želi veze
   kijem ga ljubav stegnu jako!

Neka druzi dni provode
   u slobodi na sem sviti,
   mene želja nije slobode
   dokli mogu vezan biti.

Zato, ruke prem čestite,
   u ljuvenom u pokoju
   sveđ grlite i vežite
   zarobljenu mlados moju!

Ivan Bunić Vučić

sr:O snježane ruke bile